ཀུན་སྐྱིད་ཀྱིས་ཐབ་མདོ་རུ་དཀར་ཡོལ་ཁ་འདལ་རྙིང་བ་ཞིག་གི་ནང་ཆུ་འཁྱག་གང་བླངས་ནས་ཁ་ལག་བཀྲུ་བཞིན་ཡོད་དེ།སྒྱུག་མོའི་གཏམ་དག་གོ་བ་ལ།ངག་ནསམཁས་པ་མཛངས་པ་ཟེར་བ་དེ་འདྲ་ཞིག་ཡོང་མི་དགོས།བྱིས་པ་འདི་ཚོ་ལྟོགས་གྲིའི་ཁ་ལས་ཐར་ནས་བདེ་བླག་ངང་ལག་ཆགས་བྱུང་ན་དེ་ཡིན།འུ་གཉིས་ཀྱིས་ལྷ་བུ་ཁོ་ལ་རྩིས་འཕྲོད་རྒྱུ་དེ་གལ་ཆེཞེས་བརྗོད་པ་དང་།དེ་ནས་སྐ་རགས་ཀྱི་སྣེ་མོ་སྤྱད་ནས་ངོ་གདོང་འབྱིད་ཞོར་དུལྷ་བུ་ཁོ་དངོས་གནས་འུ་ཚང་གི་གཡང་གི་ཟོ་ཞབས་ཡིན་པ་འདྲ།རྫ་ཟོར་བའི་ཕྱོགས་སུ་སོང་ནས་ཅང་མ་འགོར་བར་ཟ་མའི་དཀའ་ངལ་བྱུང་སོང་།གོ་ཐོས་སུ་དོན་འདིའི་བྱུང་རྐྱེན་ནི་རྒྱལ་ཁབ་ཅིག་ལ་མ་འགྲིགས་པས་འབྲུ་སྐྱིན་བྱིན་པ་རེད་ཟེར་ལ།ཡང་ནང་ལོགས་སུ་ཐན་པ་བྱུང་བས་ང་ཚོ་ས་ཆའི་འབྲུ་རྣམས་དེ་གར་སྐྱེལ་བཞིན་འདུག་ཀྱང་ཟེར།གང་ལྟར་དོན་དག་ཡག་པོ་མེད་པས།མིས་བཟའ་རུང་བ་མཐའ་དག་སྡུད་གསོག་བྱས་ན་བཟངཞེས་སྨྲས་བྱུང་།